title: 2005/293/EZ: Odluka Komisije od 1. travnja 2005. o utvrđivanju detaljnih pravila za praćenje ciljeva u pogledu ponovne uporabe/oporabe i ponovne uporabe/recikliranja koji su utvrđeni u Direktivi 2000/53/EZ Europskog parlamenta i Vijeća o otpadnim vozilima (priopćena pod brojem dokumenta C(2004) 2849)  Tekst značajan za EGP

text:
               15/Sv. 34

               HR

               Službeni list Europske unije

               64

         32005D0293

               L 094/30

               SLUŽBENI LIST EUROPSKE UNIJE

         ODLUKA KOMISIJE
   od 1. travnja 2005.
   o utvrđivanju detaljnih pravila za praćenje ciljeva u pogledu ponovne uporabe/oporabe i ponovne uporabe/recikliranja koji su utvrđeni u Direktivi 2000/53/EZ Europskog parlamenta i Vijeća o otpadnim vozilima
   (priopćena pod brojem dokumenta C(2004) 2849)
   (Tekst značajan za EGP)
   (2005/293/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2000/53/EZ Europskog parlamenta i Vijeća od 18. rujna 2000. o otpadnim vozilima (1), a posebno njezin članak 7. stavak 2. treći podstavak,
   budući da:

               (1)

               Komisija je na temelju Direktive 2000/53/EZ dužna utvrditi detaljna pravila nužna za kontrolu ostvarivanja ciljeva država članica utvrđenih u članku 7. stavku 2. prvom podstavku te Direktive. Dovoljno je da države članice pokažu da su ispunjeni barem traženi ciljevi.

               (2)

               Kako bi podaci država članica bili usporedivi potrebno je uskladiti svojstva i prikaz izračuna ciljeva utvrđenih u članku 7. stavku 2. prvom podstavku.

               (3)

               Najveću točnost ciljeva moguće je postići samo ako se kod izračunavanja ciljeva koristi nazivnik utemeljen na broju otpadnih vozila koji ulaze u sustav obrađivanja u državi članici.

               (4)

               U nastojanju da se postigne ravnoteža između netočnosti i administrativnih napora vezanih s postizanjem preciznih podataka, državama članicama je omogućeno da kod određivanja količine metala iz otpadnih vozila koja se oporabljuju koriste procjenu sadržaja metala.

               (5)

               Kod određivanja mase pojedinačnog vozila trebalo bi koristiti podatke koji su već raspoloživi u normiranom obliku.

               (6)

               Kod izračunavanja ciljeva se ne uzima u obzir gorivo uklonjeno za vrijeme rastavljanja, budući da pojedine države članice ne raspolažu pouzdanim podacima o količini goriva u otpadnim vozilima. Kod praćenja ostvarivanja ciljeva trebalo bi koristiti prosječnu količinu goriva za EU kako bi se postigla što veća usklađenost metoda izračuna i osigurala usporedivost nacionalnih ciljeva koji su ostvareni u državama članicama.

               (7)

               Kao posljedica unutarnjeg tržišta otpadna vozila nastala na teritoriju država članica mogu se izvesti u druge zemlje na daljnje obrađivanje. Kako bi se smanjili problemi s alociranjem i izbjegli veliki napori vezani uz praćenje i izračunavanje, kvote recikliranja i oporabe za izvezene dijelove vozila pripisuju se državi članici koja ih je izvezla.

               (8)

               Postupci usitnjavanja su neophodni za određivanje izlaznih tokova postrojenja za usitnjavanje otpadnih vozila.

               (9)

               Komisija nastavlja pratiti izračunavanje ciljeva uključujući obujam izvoza i njegov utjecaj na kvote recikliranja i oporabe. U tu bi svrhu države članice trebale dostaviti podatke i za razdoblje prije 2006. Ti se podaci koriste samo za potrebe praćenja.

               (10)

               Ova se Odluka primjenjuje ne dovodeći u pitanje Uredbu (EZ) br. 2150/2002 Europskog parlamenta i Vijeća od 25. studenoga 2002. o statistici otpada (2).

               (11)

               Mjere predviđene ovom Odlukom u skladu su s mišljenjem Odbora koji je uspostavljen člankom 18. Direktive Vijeća 75/442/EEZ (3),

         DONIJELA JE OVU ODLUKU:
   Članak 1.
   1.   Države članice izračunavaju ciljeve u pogledu ponovne uporabe/oporabe i ponovne uporabe/recikliranja iz članka 7. stavka 2. prvog podstavka Direktive 2000/53/EZ na temelju materijala koji su ponovno upotrijebljeni, reciklirani i oporabljeni nakon što su prošli postupke uklanjanja štetnih tvari, rastavljanja i mehaničkog usitnjavanja odnosno postupke koji se provode nakon usitnjavanja. Države članice osiguravaju da se kod materijala koji se dalje obrađuju uzme u obzir stvarno postignuta oporaba.
   U tu svrhu države članice ispunjavaju tablice od 1. do 4. iz Priloga ovoj Odluci i dati opis podataka koji su pritom korišteni.
   2.   Kod ispunjavanja tablica od 1. do 4. iz Priloga ovoj Odluci države članice također mogu koristiti procjenu prosječnog postotka metala otpadnih vozila koji je ponovno upotrijebljen, recikliran odnosno oporabljen, dalje u tekstu „procjena sadržaja metala” koja mora biti utemeljena na podacima. Tu procjenu treba potkrijepiti iscrpnim podacima u kojima treba pojasniti procijenjeni postotak sadržaja metala kao i procijenjeni postotak ponovne uporabe, oporabe i recikliranja metala. Ti bi podaci trebali vrijediti za najmanje 95 % otpadnih vozila koja su nastala u državi članici u pitanju.
   3.   Podaci država članica sadržavaju analitički prikaz:

               (a)

               trenutačnog nacionalnog tržišta vozila;

               (b)

               otpadnih vozila na njihovom državnom području;

               (c)

               materijala i dijelova vozila obuhvaćenih tom procjenom kako bi se izbjeglo dvostruko računanje.

         Članak 2.
   1.   Ako su otpadna vozila odnosno materijali i dijelovi u vozilu za koja je nacionalno ovlašteno mjesto za obrađivanje izdalo potvrdu o uništenju, izvezena u druge države članice ili u treće zemlje na daljnje obrađivanje to se obrađivanje u smislu izračunavanja ciljeva pripisuje državi članici koja ih je izvezla ako postoje čvrsti dokazi da je recikliranje i/ili oporaba obavljena u uvjetima koji su općenito istovjetni uvjetima koji su za to propisani u zakonodavstvu Zajednice.
   Ako je potvrdu o uništenju za otpadno vozilo koje je uvezeno u državu članicu radi oporabe i/ili recikliranja izdala druga država članica odnosno treća zemlja to se vozilo neće smatrati oporabljenim odnosno recikliranim u državi članici u koju je uvezeno.
   2.   Države članice u slučaju izvoza u treće zemlje određuju je li potrebno predočiti dodatnu dokumentaciju kao dokaz da su izvezeni materijali stvarno reciklirani odnosno oporabljeni.
   Članak 3.
   1.   Države članice ispunjavaju tablice iz Priloga na godišnjoj osnovi počevši od podataka za 2006. i šalju ih Komisiji u roku od 18 mjeseci od kraja predmetne godine.
   2.   Države članice raspoložive podatke za godine prije 2006. dostavljaju Komisiji u roku od 12 mjeseci od kraja predmetne godine. Podaci koji se odnose na godine prije 2006. Koriste se samo za potrebe praćenja.
   Članak 4.
   Ova je Odluka upućena državama članicama.

      Sastavljeno u Bruxellesu 1. travnja 2005.

            Za Komisiju

         Stavros DIMAS

            Član Komisije

      (1)  SL L 269, 21.10.2000., str. 34. Direktiva kako je zadnje izmijenjena Direktovom2005/63/EZ (SL L 25, 28.1.2005., str. 73.).

      (2)  SL L 332, 9.12.2002., str. 1. Uredba kako je zadnje izmijenjena Uredbom Komisije (EZ) br. 574/2004 (SL L 90, 27.3.2004., str. 15.).

      (3)  SL L 194, 25.7.1975., str. 39. Direktiva kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).
   PRILOG

      Tablica 1.: Materijali dobiveni uklanjanjem štetnih tvari i rastavljanjem otpadnih vozila koja su nastala u državi članici i obrađuju se u državi članici (u tonama godišnje)

               Materijali dobiveni uklanjanjem štetnih tvari i rastavljanjem (**)

               Ponovna uporaba
               (A)

               Recikliranje
               (B1)

               Obnova energije
               (C1)

               Ukupna oporaba
               (D1 = B1 + C1)

               Zbrinjavanje
               E1

               Baterije

               Tekućine (osim goriva)

               Filtri za ulje

               Ostali materijali dobiveni uklanjanjem štetnih tvari (osim goriva)

               Katalizatori

               Metalni dijelovi

               Gume

               Veliki plastični dijelovi

               Staklo

               Ostali materijali dobiveni rastavljanjem

               Ukupno

      Tablica 2.: Materijali dobiveni mehaničkim usitnjavanjem otpadnih vozila koja su nastala u državi članici i obrađuju se u državi članici (u tonama godišnje)

               Materijali dobiveni mehaničkim usitnjavanjem (**)

               Recikliranje
               (B2)

               Obnova energije
               (C2)

               Ukupna oporaba
               (D2 = B2 + C2)

               Zbrinjavanje
               E2

               Staro željezo (čelik)

               Materijali od obojenih metala (aluminij, bakar, cink, olovo itd.)

               Lake frakcije postrojenja za mehaničko usitnjavanje

               Ostalo

               Ukupno

      Tablica 3.: Praćenje (dijelova) otpadnih vozila koja su nastala u državi članici i izvoze se na daljnje obrađivanje (u tonama godišnje)

               Ukupna masa otpadnih vozila koja se izvoze, po zemljama (**)

               Ukupno recikliranje (dijela) izvezenih otpadnih vozila (F1)

               Ukupna oporaba (dijela) izvezenih otpadnih vozila (F2)

               Zbrinjavanje (dijela) izvezenih otpadnih vozila ukupno (F3)

      Tablica 4.: Ukupna ponovna uporaba, oporaba i recikliranje otpadnih vozila koja su nastala u državi članici i obrađuju se u državi članici ili izvan nje (u tonama godišnje)

               Ponovna uporaba
               (A)

               Ukupno recikliranje
               (B1 + B2 + F1)

               Ukupna oporaba
               (D1 + D2 + F2)

               Ukupna ponovna uporaba i recikliranje
               (X1 = A + B1 + B2 + F1)

               Ukupna ponovna uporaba i oporaba
               (X2 = A + D1 + D2 + F2)

               W (ukupan broj otpadnih vozila) = ...

               %

               %

               W1 (ukupna masa vozila) = ...

               X1/W1

               X2/W1

      Napomene:

               1.

               Sivi dijelovi tablice 1. se ispunjavaju na dobrovoljnoj osnovi.

               2.

               Države članice koje koriste procjenu sadržaja metala obvezne su tu procjenu koristiti u dijelovima tablice 2. koji se odnose na metale.

               3.

               (**): Gdje god je to moguće treba koristiti šifre iz popisa otpada iz Priloga Odluci Komisije 2000/532/EZ od 3. svibnja 2000. koja zamjenjuje Odluku 94/3/EZ koja donosi popis otpada u skladu s člankom 1. točkom (a) Direktive Vijeća 75/442/EEZ o otpadu i Odluku Vijeća 94/904/EZ koja donosi popis opasnog otpada u skladu s člankom 1. stavkom 4. Direktive Vijeća 91/689/EEZ o opasnom otpadu (1).

               4.

               Države članice koje ne koriste procjenu sadržaja metala izračunavaju ponovnu uporabu (A) sljedećim postupkom oduzimanja: masa pojedinačnog vozila (Wi) minus masa otpadnog vozila nakon uklanjanja štetnih tvari i rastavljanja (karoserija) (Wb) minus masa materijala koji su poslani na oporabu, recikliranje ili konačno zbrinjavanje nakon rastavljanja i uklanjanja štetnih tvari. Države članice koje koriste procjenu sadržaja metala određuju A (bez metalnih dijelova) na temelju izjava ovlaštenih mjesta za obrađivanje.
               Masa otpadnih vozila koja je reciklirana/oporabljena/zbrinuta određuje se na temelju izjava tvrtke za recikliranje/oporabu ili za skupljanje koja je preuzela vozilo, potvrda o vaganju, drugih oblika knjigovodstvene evidencije ili potvrda o zbrinjavanju.
               Masa pojedinačnog vozila (Wi) se izračunava i. na temelju mase vozila u uporabi koja je navedena u registracijskim ispravama (2), ili ii. mase vozila u voznom stanju koja je navedena u potvrdi o sukladnosti, kako je navedeno u Prilogu IX. Direktivi Vijeća 70/156/EEZ (3) i njezinim izmjenama, ili iii. ako ti podaci nisu raspoloživi, na temelju mase utvrđene u zahtjevima proizvođača. U svakom slučaju masa pojedinačnog vozila ne uključuje masu vozača koja je određena kao 75 kg i masu goriva koja je određena kao 40 kg.
               Masa otpadnog vozila nakon uklanjanja štetnih tvari i rastavljanja (karoserija) (Wb) se određuje prema podacima mjesta za obrađivanje koje je preuzelo vozilo.

               5.

               Ukupna masa vozila (W1) se izračunava kao zbroj masa pojedinačnih vozila (Wi).
               Ukupan broj otpadnih vozila (W) se izračunava na temelju broja otpadnih vozila koja su nastala u državi članici, što obuhvaća slučajeve kada nacionalni ovlašteni pogon za obrađivanje izdaje potvrdu o uništenju.

               6.

               Izlazne vrijednosti postrojenja za usitnjavanje otpadnih vozila izračunavaju se na temelju postupaka usitnjavanja i ulaznog toka otpadnih vozila u postrojenje. Ulazni tok otpadnih vozila u postrojenje za usitnjavanje izračunava se na temelju potvrda o vaganju, priznanica i drugih oblika knjigovodstvene evidencije. Države članice Komisiju izvješćuju o broju postupaka usitnjavanja provedenih na njihovom državnom području. Stvarnu kvotu recikliranja/oporabe u odnosu na izračunanu vrijednost (bez metala) treba dokazati izjavama poduzeća za recikliranje/oporabu odnosno skupljanje koje je preuzelo vozilo, potvrdama o vaganju i drugim oblicima knjigovodstvene evidencije odnosno potvrdama o zbrinjavanju.

      (1)  SL L 226, 6.9.2000., str. 3.

      (2)  Od 1. lipnja 2004., datuma stupanja na snagu Direktive Vijeća 1999/37/EZ o registracijskim ispravama vozila (SL L 138, 1.6.1999., str. 57.), masa vozila u uporabi se upisuje u točki G.

      (3)  SL L 42, 23.2.1970., str. 1.


title: 98/676/EZ: Odluka Komisije od 17. studenoga 1998. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja KIF 3535 (mepanipirima), imazamoksa (AC 299263), DE 570 (florasulama), fluazolata (JV 485), Coniothyrium minitans i benzoične kiseline u Prilog I. Direktivi Vijeća 91/414/EEZ o stavljanju sredstava za zaštitu bilja na tržište (priopćeno pod brojem dokumenta C(1998) 3514)  Tekst značajan za EGP

text:
               03/Sv. 002

               HR

               Službeni list Europske unije

               127

         31998D0676

               L 317/47

               SLUŽBENI LIST EUROPSKE UNIJE

               17.11.1998.

      ODLUKA KOMISIJE

   od 17. studenoga 1998.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja KIF 3535 (mepanipirima), imazamoksa (AC 299263), DE 570 (florasulama), fluazolata (JV 485), Coniothyrium minitans i benzoične kiseline u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (priopćeno pod brojem dokumenta C(1998) 3514)
   (Tekst značajan za EGP)
   (98/676/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 98/47/EZ (2), a posebno njezin članak 6. stavak 3.,
   budući da Direktiva 91/414/EEZ (dalje u tekstu „Direktiva”) predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici;
   budući da su podnositelji zahtjeva dostavili nadležnim tijelima država članica dokumentaciju za šest aktivnih tvari s ciljem uvrštenja aktivnih tvari u Prilog I. Direktivi;
   budući da je 24. listopada 1997. Kumiai Chemical Industry Co. Ltd dostavio dokumentaciju za aktivnu tvar KIF 3535 (mepanipirim) talijanskim nadležnim tijelima;
   budući da je 2. prosinca 1997. Cyanamid Agro SA/NV dostavio dokumentaciju za aktivnu tvar imazamoks (AC 299263) francuskim nadležnim tijelima;
   budući da je 2. veljače 1998. Dow Agro Sciences dostavio dokumentaciju za aktivnu tvar DE 570 (florasulam) belgijskim nadležnim tijelima;
   budući da je 29. rujna 1997. Twinagro Ltd dostavio dokumentaciju za aktivnu tvar fluazolat (JV 485) nadležnim tijelima Ujedinjene Kraljevine;
   budući da je 10. rujna 1997. Prophyta GmbH dostavio dokumentaciju za aktivnu tvar Coniothyrium minitans njemačkim nadležnim tijelima;
   budući da je 25. svibnja 1998. Menno Chemie Vertriebsgesellschaft mbH dostavio dokumentaciju za aktivnu tvar benzoičnu kiselinu njemačkim nadležnim tijelima;
   budući da su navedena nadležna tijela obavijestila Komisiju o rezultatima prvog razmatranja cjelovitosti dokumentacije u vezi s podacima i informacijama predviđenim Prilogom II., i za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi; budući da su stoga u skladu s odredbama članka 6. stavka 2., podnositelji zahtjeva dostavili dokumentaciju Komisiji i ostalim državama članicama;
   budući da je dokumentacija za KIF 3535 (mepanipirim), imazamoks (AC 299263), DE 570 (florasulam), fluazolat (JV 485), Coniothyrium minitans i benzoičnu kiselinu upućena Stalnom odboru za biljno zdravstvo 7. srpnja 1998.;
   budući da se u članku 6. stavku 3. Direktive traži potvrda na razini Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi;
   budući da je takva potvrda potrebna kako bi se nastavilo detaljno razmatranje dokumentacije, kao i da bi se državama članicama otvorila mogućnost davanja privremenih odobrenja za sredstva za zaštitu bilja koja sadrže tu aktivnu tvar poštujući uvjete propisane člankom 8. stavkom 1. Direktive, a posebno uvjeta da se izvrši detaljna procjena aktivnih tvari i sredstava za zaštitu bilja u vezi sa zahtjevima Direktive;
   budući da takva Odluka ne dovodi u pitanje traženje daljnjih podataka ili informacija od podnositelja zahtjeva ako se tijekom detaljnog razmatranja pokaže da su takve informacije i podaci potrebni radi donošenja odluke;
   budući da je između država članica i Komisije dogovoreno da će Italija nastaviti detaljno razmatranje dokumentacije za KIF 3535 (mepanipirim), da će Francuska nastaviti detaljno razmatranje dokumentacije za imazamoks (AC 299263), da će Belgija nastaviti detaljno razmatranje dokumentacije za DE 570 (florasulam), da će Ujedinjena Kraljevina nastaviti detaljno razmatranje dokumentacije za fluazolat (JV 485) te da će Njemačka nastaviti detaljno razmatranje dokumentacije za Coniothyrium minitans i benzoičnu kiselinu;
   budući da će Italija, Francuska, Belgija, Ujedinjena Kraljevina i Njemačka izvijestiti Komisiju o zaključcima svojih razmatranja te će uz njih dostaviti sve preporuke za uvrštenje ili neuvrštenje kao i sve uvjete koji se na to odnose što je prije moguće, a najkasnije u roku od jedne godine; budući da će po primitku tog izvješća detaljno razmatranje nastaviti ekspertizom svih država članica u okviru Stalnog odbora za biljno zdravstvo;
   budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
   DONIJELA JE OVU ODLUKU:
   Članak 1.
   Sljedeća dokumentacija u načelu udovoljava zahtjevima za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi, uzimajući u obzir predložene uporabe:

               1.

               Dokumentacija koju je dostavio Kumiai Chemical Industry Co. Ltd Komisiji i državama članicama s ciljem uvrštenja KIF 3535 (mepanipirima) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 7. srpnja 1998.;

               2.

               Dokumentacija koju je dostavio Cyanamid Agro SA/NV Komisiji i državama članicama s ciljem uvrštenja imazamoksa (AC 299263) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 7. srpnja 1998.;

               3.

               Dokumentacija koju je dostavio Dow Agro Sciences Komisiji i državama članicama s ciljem uvrštenja DE 570 (florasulama) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 7. srpnja 1998.;

               4.

               Dokumentacija koju je dostavio Twinagro Ltd Komisiji i državama članicama s ciljem uvrštenja fluazolata (JV 485) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 7. srpnja 1998.;

               5.

               Dokumentacija koju je dostavio Prophyta GmbH Komisiji i državama članicama s ciljem uvrštenja Coniothyrium minitansa kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 7. srpnja 1998.;

               6.

               Dokumentacija koju je dostavio Menno Chemie Vertriebsgesellschaft mbH Komisiji i državama članicama s ciljem uvrštenja benzoične kiseline kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 7. srpnja 1998.

         Članak 2.
   Ova je Odluka upućena državama članicama.

      Sastavljeno u Bruxellesu 17. studenoga 1998.

            Za Komisiju

         Franz FISCHLER

            Član Komisije

      (1)  SL L 230, 19.8.1991., str. 1.

      (2)  SL L 191, 7.7.1998., str. 50.


title: 2004/246/EZ: Odluka Vijeća od 2. ožujka 2004. o ovlašćivanju država članica da, u interesu Europske zajednice, potpišu, ratificiraju ili pristupe Protokolu iz 2003. godine uz Međunarodnu konvenciju o osnivanju Međunarodnog fonda za naknadu štete zbog onečišćenja uljem iz 1992. godine i o ovlašćivanju Austrije i Luksemburga da, u interesu Europske zajednice, pristupe temeljnim instrumentima

text:
               11/Sv. 017

               HR

               Službeni list Europske unije

               119

         32004D0246

               L 078/22

               SLUŽBENI LIST EUROPSKE UNIJE

               02.03.2004.

      ODLUKA VIJEĆA

   od 2. ožujka 2004.
   o ovlašćivanju država članica da, u interesu Europske zajednice, potpišu, ratificiraju ili pristupe Protokolu iz 2003. godine uz Međunarodnu konvenciju o osnivanju Međunarodnog fonda za naknadu štete zbog onečišćenja uljem iz 1992. godine i o ovlašćivanju Austrije i Luksemburga da, u interesu Europske zajednice, pristupe temeljnim instrumentima
   (2004/246/EZ)
   VIJEĆE EUROPSKE UNIJE,
   uzimajući u obzir Ugovoru o osnivanju Europske zajednice, a posebno članak 61. stavak (c) u vezi s člankom 300. stavkom 2. prvim podstavkom i člankom 300. stavkom 3. drugim podstavkom,
   uzimajući u obzir prijedlog Komisije,
   uzimajući u obzir suglasnost Europskog parlamenta (1),
   budući da:

               (1)

               Cilj je Protokola uz Međunarodnu konvenciju o osnivanju Međunarodnog fonda za naknadu štete zbog onečišćenja uljem iz 1992. (dalje u tekstu Protokol o Dopunskom fondu) osiguravanje primjerene, brze i učinkovite naknade osobama koje trpe štetu zbog izlijevanja ulja iz tankera. Znatnim povećanjem ograničenja naknade, dostupne u sadašnjem međunarodnom sustavu, Protokol o Dopunskom fondu bavi se jednim od najznačajnijih nedostataka u međunarodnoj regulaciji odgovornosti zbog onečišćenja uljem.

               (2)

               Članci 7. i 8. Protokola o Dopunskom fondu utječu na zakonodavstvo Zajednice u području nadležnosti i priznavanja i izvršenja sudskih odluka, kako je utvrđeno u Uredbi Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (2).

               (3)

               Zajednica ima isključivu nadležnost u vezi s člancima 7. i 8. Protokola, u mjeri u kojoj ti članci utječu na pravila utvrđena u Uredbi (EZ) br. 44/2001. Države članice zadržavaju svoju nadležnost u odnosu na pitanja obuhvaćena Protokolom, koja ne utječu na pravo Zajednice.

               (4)

               Prema Protokolu o Dopunskom fondu, samo suverene države mogu biti njezine stranke; stoga Zajednici nije moguće ratificirati ili pristupiti Protokolu, niti postoji mogućnost da će joj to biti moguće u bliskoj budućnosti.

               (5)

               Vijeće bi stoga iznimno trebalo ovlastiti države članice za potpisivanje i sklapanje Protokola o Dopunskom fondu u interesu Zajednice, a pod uvjetima utvrđenim u ovoj Odluci.

               (6)

               Ujedinjena Kraljevina i Irska obvezane su Uredbom (EZ) br. 44/2001 i stoga sudjeluju u donošenju i primjeni ove Odluke.

               (7)

               U skladu s člancima 1. i 2. Protokola o položaju Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke i nije njome vezana niti podliježe njezinoj primjeni.

               (8)

               Samo ugovorne stranke temeljnih instrumenata mogu postati ugovorne stranke Protokola o Dopunskom fondu. Austrija i Luksemburg trenutačno nisu stranke temeljnih instrumenata. Budući da temeljni instrumenti sadrže odredbe koje utječu na Uredbu (EZ) br. 44/2001, Austrija i Luksemburg također bi trebale biti ovlaštene pristupiti tim instrumentima.

               (9)

               Države članice, uz izuzetak Austrije i Luksemburga, trebale bi potpisati ili ratificirati Protokol, ako je moguće do kraja lipnja 2004. Odluka o potpisivanju i naknadnoj ratifikaciji Protokola ili potpisivanju bez rezerve ratifikacije, prihvaćanja ili odobrenja, prepušta se državama članicama.

               (10)

               Situacija u Austriji i Luksemburgu se razlikuje utoliko što ne moraju postati ugovorne stranke Protokola o Dopunskom fondu sve dok ne pristupe temeljnim instrumentima. Iz tog bi razloga Austrija i Luksemburg trebale koliko je god to moguće do 31. prosinca 2005. (3) pristupiti temeljnim instrumentima i Protokolu o Dopunskom fondu,

         DONIJELO JE OVU ODLUKU:
   Članak 1.
   1.   Države članice ovime se ovlašćuju za potpisivanje, ratifikaciju ili pristupanje, u interesu Europske zajednice, Protokolu iz 2003. godine uz Međunarodnu konvenciju o osnivanju Međunarodnog fonda za naknadu štete zbog onečišćenja uljem iz 1992. godine (Protokol o Dopunskom fondu), podložno uvjetima utvrđenim u sljedećim člancima.
   2.   Pored toga, Austrija i Luksemburg ovlašćuju se za pristupanje temeljnim instrumentima.
   3.   Tekst Protokola o Dopunskom fondu priložen je u Prilogu I. ovoj Odluci. Tekst temeljnih instrumenata priložen je u Prilozima II. i III. ovoj Odluci.
   4.   U ovoj Odluci pojam „temeljni instrumenti” znači Protokol iz 1992. o izmjeni Međunarodne konvencije o građanskoj odgovornosti za štetu zbog onečišćenja uljem iz 1969. i Protokol iz 1992. o izmjeni Međunarodne konvencije o osnivanju Međunarodnog fonda za naknadu štete zbog onečišćenja uljem iz 1971.
   5.   U ovoj Odluci „država članica” znači sve države članice osim Danske.
   Članak 2.
   1.   Države članice poduzimaju potrebne mjere za davanje suglasnosti za prihvaćanje obveza iz Protokola o Dopunskom fondu u skladu s njegovim člankom 19. stavkom 2. u razumnom roku i, ako je moguće, prije 30. lipnja 2004., izuzev Austrije i Luksemburga koji daju svoju suglasnost za prihvaćanje obveza iz Protokola pod uvjetima utvrđenim u stavku 3. ovog članka.
   2.   Države članice izmjenjuju informacije s Komisijom unutar Vijeća do 30. travnja 2004. o datumu kada očekuju dovršetak njihovih unutarnjih postupaka.
   3.   Austrija i Luksemburg poduzimaju potrebne mjere za davanje svoje suglasnosti u vezi prihvaćanja obveza iz temeljnih instrumenata i Protokola o Dopunskom fondu, koliko je to moguće, do 31. prosinca 2005.
   Članak 3.
   Prilikom potpisivanja, ratifikacije ili pristupanja instrumentima iz članka 1., države članice pisanim putem obavješćuju glavnog tajnika Međunarodne pomorske organizacije da je došlo do takvog potpisivanja, ratifikacije ili pristupanja u skladu s ovom Odlukom.
   Članak 4.
   Prvom prilikom, države članice čine sve što je u njihovoj moći kako bi osigurale izmjenu Protokola o Dopunskom fondu i temeljnih instrumenata, kako bi omogućile da Zajednica postane njihovom ugovornom strankom.
   Članak 5.
   Ova je Odluka upućena državama članicama u skladu s Ugovorom o osnivanju Europske zajednice.

      Sastavljeno u Bruxellesu 2. ožujka 2004.

            Za Vijeće

            Predsjednik

         M. CULLEN

      (1)  Suglasnost od 12. veljače 2004. (još nije objavljena u Službenom listu).

      (2)  SL L 12, 16.1.2001., str. 1.

      (3)  Vidjeti Deklaraciju Komisije.


Odluka Komisije od 28/10/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8198 - ALLIANCE AUTOMOTIVE GROUP / FPS DISTRIBUTION) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2007/453/EZ: Odluka Komisije od 29. lipnja 2007. o utvrđivanju GSE statusa država članica ili trećih zemalja ili njihovih regija u skladu s njihovim rizikom od GSE-a (priopćena pod brojem dokumenta C(2007) 3114)  Tekst značajan za EGP

text:
               03/Sv. 53

               HR

               Službeni list Europske unije

               119

         32007D0453

               L 172/84

               SLUŽBENI LIST EUROPSKE UNIJE

         ODLUKA KOMISIJE
   od 29. lipnja 2007.
   o utvrđivanju GSE statusa država članica ili trećih zemalja ili njihovih regija u skladu s njihovim rizikom od GSE-a
   (priopćena pod brojem dokumenta C(2007) 3114)
   (Tekst značajan za EGP)
   (2007/453/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje pojave, kontrolu i iskorjenjivanje određenih transmisivnih spongiformnih encefalopatija (1), a posebno njezin članak 5. stavak 2.,
   budući da:

               (1)

               Uredba (EZ) br. 999/2001 propisuje pravila za sprečavanje pojave, kontrolu i iskorjenjivanje određenih transmisivnih goveđih spongiformnih encefalopatija (TSE) kod životinja. U skladu s člankom 1. te Uredbe ona se odnosi na proizvodnju i stavljanje na tržište živih životinja i proizvoda životinjskoga podrijetla. U tu svrhu status goveđe spongiformne encefalopatije (GSE) država članica ili trećih zemalja ili njihovih regija (zemalja ili regija) određuje se klasifikacijom u jednu od tri kategorije ovisno o riziku od GSE-a, kako je predviđeno člankom 5. stavkom 1. te Uredbe.

               (2)

               Cilj kategoriziranja zemalja ili regija u skladu s njihovim rizikom od GSE-a jest uspostava trgovinskih pravila za svaku kategoriju rizika od GSE-a kako bi se osigurala nužna jamstva za zaštitu zdravlja ljudi i životinja.

               (3)

               Prilog VIII. Uredbi (EZ) br. 999/2001 izlaže pravila za trgovinu unutar Zajednice, a Prilog IX. toj Uredbi izlaže pravila koja se odnose na uvoz u Zajednicu. Ona se temelje na pravilima predviđenim u Zdravstvenom kodeksu za kopnene životinje Svjetske organizacije za zdravlje životinja (OIE).

               (4)

               OIE ima ključnu ulogu u kategorizaciji zemalja ili regija u skladu s njihovim rizikom od GSE-a.

               (5)

               Tijekom Općeg zasjedanja OIE-a u svibnju 2007. donesena je rezolucija koja se odnosi na GSE status različitih zemalja. Do konačnog zaključka o statusu rizika od GSE-a za države članice i uzimajući u obzir usklađene stroge zaštitne mjere za GSE koje se primjenjuju u Zajednici, države članice se trebaju privremeno priznati kao zemlje s kontroliranim rizikom od GSE-a.

               (6)

               Nadalje, do konačnog zaključka o statusu rizika od GSE-a u pogledu Norveške i Islanda i uzimajući u obzir nalaze najnovijih procjena rizika koje se odnose na te treće zemlje, one se trebaju privremeno priznati kao zemlje s kontroliranim rizikom od GSE-a.

               (7)

               Sukladno članku 23. Uredbe (EZ) br. 999/2001, poduzete su prijelazne mjere za razdoblje koje završava 1. srpnja 2007. Te se mjere prestaju primjenjivati neposredno nakon datuma donošenja odluke o klasifikaciji u skladu s člankom 5. te Uredbe. Stoga je prije toga datuma potrebno donijeti odluku za klasificiranje zemalja ili regija u skladu s njihovim rizikom od GSE-a.

               (8)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   GSE status zemalja ili regija u skladu s njihovim rizikom od GSE-a izložen je u Prilogu.
   Članak 2.
   Ova se Odluka primjenjuje od 1. srpnja 2007.
   Članak 3.
   Ova je Odluka upućena državama članicama.

      Sastavljeno u Bruxellesu 29. lipnja 2007.

            Za Komisiju

         Markos KYPRIANOU

            Član Komisije

      (1)  SL L 147, 31.5.2001., str. 1. Uredba kako je zadnje izmijenjena Uredbom (EZ) br. 1923/2006 (SL L 404, 30.12.2006., str. 1.).

      PRILOG

         POPIS ZEMALJA ILI REGIJA

      A.   Zemlje ili regije sa zanemarivim rizikom od GSE-a

                  —

                  Argentina

                  —

                  Australija

                  —

                  Novi Zeland

                  —

                  Singapur

                  —

                  Urugvaj

            B.   Zemlje ili regije s kontroliranim rizikom od GSE-a

         Države članice

                  —

                  Belgija, Bugarska, Češka, Danska, Njemačka, Estonija, Irska, Grčka, Španjolska, Francuska, Italija, Cipar, Latvija, Litva, Luksemburg, Mađarska, Malta, Nizozemska, Austrija, Poljska, Portugal, Rumunjska, Slovenija, Slovačka, Finska, Švedska, Ujedinjena Kraljevina

         Države EFTA-e

                  —

                  Island, Norveška, Švicarska

         Treće zemlje

                  —

                  Brazil

                  —

                  Kanada

                  —

                  Čile

                  —

                  Tajvan

                  —

                  Sjedinjene Američke Države

            C.   Zemlje ili regije s neustanovljenim rizikom od GSE-a

                  —

                  Zemlje ili regije koje nisu navedene u točkama A ili B ovog Priloga.


title: 2004/686/EZ: Odluka Komisije od 29. rujna 2004. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja prokvinazida, IKI-220 (flonikamida) i gama-cihalotrina u Prilog I. Direktivi Vijeća 91/414/EEZ (priopćeno pod brojem dokumenta C(2004) 3384)  Tekst značajan za EGP

text:
               03/Sv. 004

               HR

               Službeni list Europske unije

               99

         32004D0686

               L 313/21

               SLUŽBENI LIST EUROPSKE UNIJE

               29.09.2004.

      ODLUKA KOMISIJE

   od 29. rujna 2004.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja prokvinazida, IKI-220 (flonikamida) i gama-cihalotrina u Prilog I. Direktivi Vijeća 91/414/EEZ
   (priopćeno pod brojem dokumenta C(2004) 3384)
   (Tekst značajan za EGP)
   (2004/686/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:

               (1)

               Direktiva 91/414/EEZ predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici.

               (2)

               DuPont (UK) Ltd. je 9. siječnja 2004. dostavio nadležnim tijelima Ujedinjene Kraljevine dokumentaciju za aktivnu tvar prokvinazid i zahtjev za uvrštenjem te tvari u Prilog I. Direktivi 91/414/EEZ. ISK Biosciences Europe SA je 23. prosinca 2003. dostavio francuskim nadležnim tijelima dokumentaciju za aktivnu tvar IKI-220 (flonikamid) i zahtjev za uvrštenjem te tvari u Prilog I. Direktivi 91/414/EEZ. Pytech Chemicals GmbH je 4. studenoga 2003. dostavio nadležnim tijelima Ujedinjene Kraljevine dokumentaciju za aktivnu tvar gama-cihalotrin i zahtjev za uvrštenjem te tvari u Prilog I. Direktivi 91/414/EEZ.

               (3)

               Nadležna tijela Ujedinjene Kraljevine i Francuske obavijestila su Komisiju da preliminarna razmatranja pokazuju da dokumentacija za predmetne aktivne tvari ispunjava zahtjeve za podacima i informacijama predviđenima Prilogom II. Direktivi 91/414/EEZ. Preliminarna razmatranja su također pokazala da zaprimljena dokumentacija ispunjava zahtjeve za podacima i informacijama predviđenima Prilogom III. Direktivi 91/414/EEZ za jedno sredstvo za zaštitu bilja koje sadrži predmetnu aktivnu tvar. U skladu s člankom 6. stavkom 2. Direktive 91/414/EEZ, podnositelji zahtjeva naknadno su dostavili dokumentaciju Komisiji i ostalim državama članicama te je ona proslijeđena Stalnom odboru za prehrambeni lanac i zdravlje životinja.

               (4)

               Ovom bi se Odlukom trebalo službeno potvrditi na razini Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenima Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi 91/414/EEZ.

               (5)

               Ovom se Odlukom ne bi trebalo dovesti u pitanje pravo Komisije da zatraži od podnositelja zahtjeva daljnje podatke ili informacije radi pojašnjenja određenih točaka u dokumentaciji.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ne dovodeći u pitanje članak 6. stavak 4. Direktive 91/414/EEZ, dokumentacija o aktivnim tvarima navedenima u Prilogu ovoj Odluci, koja je dostavljena Komisiji i državama članicama s ciljem uvrštenja predmetnih tvari u Prilog I. toj Direktivi, u načelu udovoljava zahtjevima za podacima i informacijama predviđenim Prilogom II. toj Direktivi.
   Dokumentacija također ispunjava zahtjeve za podacima i informacijama predviđenima Prilogom III. toj Direktivi za barem jedno sredstvo za zaštitu bilja koje sadrži predmetnu aktivnu tvar, uzimajući u obzir predložene uporabe.
   Članak 2.
   Države članice izvjestiteljice dužne su detaljno razmotriti predmetnu dokumentaciju i izvijestiti Komisiju što je prije moguće, a najkasnije godinu dana od objave ove Odluke u Službenom listu Europske unije, o zaključcima svojih razmatranja i popratnim preporukama za uvrštenje ili neuvrštenje predmetne aktivne tvari u Prilog I. Direktivi 91/414/EEZ, kao i sve uvjete koji se na to odnose.
   Članak 3.
   Ova je Odluka upućena državama članicama.

      Sastavljeno u Bruxellesu 29. rujna 2004.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije br. 2004/71 (SL L 127, 29.4.2004., str. 104.).
   PRILOG

      AKTIVNE TVARI NA KOJE SE ODNOSI OVA ODLUKA

               Br.

               Uobičajeni naziv, CIPAC identifikacijski broj

               Podnositelj zahtjeva

               Datum podnošenja zahtjeva

               Država članica izvjestiteljica

               1.

               Prokvinazid
               CIPAC – br: 764

               DuPont (UK) Ltd.

               9.1.2004.

               UK

               2.

               IKI-220 (flonikamid)
               CIPAC – br. još nije dostupan

               ISK Biosciences Europe SA

               23.12.2003.

               FR

               3.

               Gama-cihalotrin
               CIPAC – br. još nije dostupan

               Pytech Chemicals GmbH

               4.11.2003.

               UK


title: 93/196/EEZ: Odluka Komisije od 5. veljače 1993. o uvjetima zdravlja životinja i veterinarskom certificiranju za uvoz kopitara za klanje

text:
               03/Sv. 69

               HR

               Službeni list Europske unije

               7

         31993D0196

               L 086/7

               SLUŽBENI LIST EUROPSKE UNIJE

         ODLUKA KOMISIJE
   od 5. veljače 1993.
   o uvjetima zdravlja životinja i veterinarskom certificiranju za uvoz kopitara za klanje
   (93/196/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Direktivom 92/361/EEZ (2), a posebno njezin članak 15. točku (a) i članke 16. i 18.,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (3), kako je zadnje izmijenjena Odlukom 92/438/EEZ (4), a posebno njezin članak 4.,
   budući da je Odlukom Vijeća 79/542/EEZ (5), kako je zadnje izmijenjena Odlukom Komisije 93/100/EEZ (6), određen popis trećih zemalja iz kojih države članice odobravaju uvoz kopitara;
   budući da je također potrebno uzeti u obzir regionalizaciju određenih trećih zemalja koje se nalaze na gore navedenom popisu, koja je predmet Odluke Komisije 92/160/EEZ (7), kako je izmijenjena Odlukom 92/161/EEZ (8);
   budući da su nacionalna veterinarska tijela uzela obvezu obavijestiti Komisiju i države članice, putem telegrama, teleksa ili faksa, u roku od 24 sata o potvrdi pojave bilo koje zarazne ili prenosive bolesti kod kopitara s popisa A i B Svjetske organizacije za zdravlje životinja ili o usvajanju mjera cijepljenja protiv bilo koje od njih ili u odgovarajućem roku o bilo kojim predloženim promjenama nacionalnih propisa za uvoz konja;
   budući da se uvjeti koje treba odrediti za uvoz kopitara za klanje primjenjuju ne dovodeći u pitanje zahtjeve Direktive Vijeća 86/469/EEZ (9) da se ne smiju upotrebljavati tireostatike, estrogene, androgene ili gestagene tvari za tovljenje kopitara;
   budući da je za pošiljku kopitara za klanje predviđeno certificiranje, pod uvjetom da su životinje ispravno označene i identificirane; budući da je stoga potrebno odrediti jasne i neizbrisive oznake kopitara za klanje;
   budući da različite kategorije konja imaju svoje vlastite osobine i njihov se uvoz odobrava za različite namjene; budući da stoga treba odrediti različite uvjete zdravlja za kopitare za klanje koji se šalju direktno u odredišnu klaonicu i one koji prolaze kroz tržnicu ili sabirnu postaju;
   budući da su mjere predviđene u ovoj Odluci u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Ne dovodeći u pitanje Odluku 92/160/EEZ, države članice odobravaju uvoz kopitara za klanje iz treće zemlje navedene u dijelu I. Priloga Odluci 79/542/EEZ i koji imaju jasno i neizbrisivo vrućim žigom utisnutu oznaku „S” veliku najmanje 3 cm na kopitu lijeve prednje noge i

               i.

               koji, ako su poslani direktno u klaonicu na klanje u roku od pet dana nakon dolaska u klaonicu i najviše pet dana nakon dolaska u Zajednicu, ispunjavaju zahtjeve iz Priloga I. ovoj Odluci. Međutim, kad kopitari putuju brodom više od osam dana, države članice mogu odlučiti da se takve životinje mogu uputiti na klanje u roku od 21 dan po dolasku u klaonicu, pod uvjetom da ostanu u klaonici pod dnevnim nadzorom službenog veterinara. Države članice obavješćuju Komisiju o takvim slučajevima; ili

               ii.

               koji, ako prije klanja prolaze kroz tržnicu ili sabirne postaje, ispunjavaju zahtjeve iz Priloga II.

         Članak 2.
   Ova je Odluka upućena državama članicama.

      Sastavljeno u Bruxellesu 5. veljače 1993.

            Za Komisiju

         René STEICHEN

            Član Komisije

      (1)  SL L 224, 18.8.1990., str. 42.

      (2)  SL L 157, 10.6.1992., str. 28.

      (3)  SL L 268, 24.9.1991., str. 56.

      (4)  SL L 243, 25.8.1992., str. 27.

      (5)  SL L 146, 14.6.1979., str. 15.

      (6)  SL L 40, 17.2.1993., str. 23.

      (7)  SL L 71, 18.3.1992., str. 27.

      (8)  SL L 71, 18.3.1992., str. 29.

      (9)  SL L 275, 26.9.1986., str. 36.
   PRILOG I.

   IZJAVA

   PRILOG II.

   IZJAVA


Odluka Komisije od 12/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7866 - ACTIVISION BLIZZARD / KING) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2007/344/EZ: Odluka Komisije od 16. svibnja 2007. o usklađenoj dostupnosti informacija u vezi s uporabom spektra u Zajednici (priopćena pod brojem dokumenta C(2007) 2085)  Tekst značajan za EGP

text:
               13/Sv. 047

               HR

               Službeni list Europske unije

               196

         32007D0344

               L 129/67

               SLUŽBENI LIST EUROPSKE UNIJE

               16.05.2007.

      ODLUKA KOMISIJE

   od 16. svibnja 2007.
   o usklađenoj dostupnosti informacija u vezi s uporabom spektra u Zajednici
   (priopćena pod brojem dokumenta C(2007) 2085)
   (Tekst značajan za EGP)
   (2007/344/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 3.,
   budući da:

               (1)

               Odluka Komisije br. 676/2002/EZ (Odluka o radiofrekvencijskom spektru) zahtijeva od država članica da osiguraju objavljivanje tablice namjene nacionalnih radijskih frekvencija i informacija o pravima, uvjetima, postupcima, troškovima i pristojbama za uporabu radiofrekvencijskog spektra ako je to potrebno za postizanje cilja iz članka 1. spomenute Odluke. Države članice ažuriraju spomenute podatke i poduzimaju mjere za razvoj prikladnih baza podataka kako bi te informacije bile dostupne javnosti, prema potrebi, u skladu s pripadajućim mjerama usklađivanja poduzetim prema članku 4. iste Odluke.

               (2)

               Na temelju studije provedene u ime Komisije (2) pokazalo se da se informacije o uporabi spektra koje države članice dostavljaju javnosti, unatoč prethodnim naporima, međusobno razlikuju s obzirom na podrobnost, oblik, lakoću pristupa i periode ažuriranja. Ove razlike mogu imati učinka na poslovanje, planiranje investicija i donošenje odluka u kontekstu unutarnjeg tržišta proizvoda i usluga te na proizvodnju. Informacije o uvjetima uporabe spektra mogu dodatno olakšati sudjelovanje malih i srednjih poduzeća (MSP) te posredno potiču održivi razvoj industrije elektroničkih komunikacija općenito.

               (3)

               Dostupnost odgovarajućih informacija je ključna u kontekstu bolje regulacije, budući da uklanjanje nepotrebnih ograničavajućih mjera i uvođenje trgovine pravima za korištenje frekvencija zahtijevaju jasne, pouzdane i ažurirane informacije o njihovoj stvarnoj uporabi.

               (4)

               Jedinstvena informacijska točka bi korisnicima osigurala jednostavan pristup i primjereno predstavljanje informacija o spektru u cijeloj Zajednici. Kako bi bile učinkovite, spomenute se informacije trebaju prikazati u usklađenom obliku s jednakim sadržajem za sve države članice te bi se modernim sredstvima za automatsko preuzimanje trebale moći prenijeti iz nacionalnih baza podataka, kako bi se na taj način izbjegla potreba za dodatnim ljudskim resursima za unošenje nacionalnih podataka u jedinstvenu informacijsku točku.

               (5)

               Između država članica i predstavnika industrije postoji općeniti dogovor za korištenje sustava koji je uveo Europski ured za radio komunikacije (ERO) (3). Europski frekvencijski informacijski sustav (EFIS) je javno dostupan na internetu i omogućuje pretraživanje i usporedbu službenih informacija o spektru u Europi, ako su državne uprave unijele te podatke. Sve bi države članice trebale koristiti taj sustav.

               (6)

               Komisija je 8. prosinca 2005. ovlastila Europsku konferenciju poštanskih i telekomunikacijskih uprava (CEPT) za korištenje EFIS-a za objavljivanje i pristup informacijama o spektru u Zajednici. CEPT je predstavio konačne rezultate tog ovlaštenja kojima se pokazuje izvedivost korištenja sustava EFIS kao zajedničkog informacijskog portala Europske zajednice u skladu s ciljevima sadržanim u istom ovlaštenju. Odbor za radijski spektar je 5. listopada 2006. prihvatio konačno izvješće CEPT-a i potvrdio ciljeve iz ovlaštenja. Rezultati ovlaštenja trebaju se primjenjivati u Zajednici.

               (7)

               Europski portal informacija o spektru ne zamjenjuje nacionalne baze podataka o spektru, već kao dodatni portal daje dodanu vrijednost tako da jedinstvenoj informacijskoj točki osigurava mogućnost pretraživanja i uspoređivanja na europskoj razini na temelju informacija dostavljenih u zajedničkom obliku i s istom razinom podrobnosti.

               (8)

               Odbor za ocjenjivanje sukladnosti i nadzor telekomunikacijskog tržišta (TCAM), osnovan Direktivom 1999/5/EZ Europskog parlamenta i Vijeća od 9. ožujka 1999. o radio opremi i telekomunikacijskoj terminalnoj opremi te o uzajamnom priznavanju njihove usklađenosti (4) (Direktiva R & TTE), poduzima napore za usklađivanje prikazivanja specifikacija radio sučelja. Ti se uvjeti odnose na članak 5. Odluke o radiofrekvencijskom spektru i smatraju se važnim javnim informacijama koje trebaju dostaviti sve države članice.

               (9)

               Dostava informacija o pravima uporabe može zahtijevati posebne napore od strane država članica, ali je od velikog značaja za transparentnu i učinkovitu tržišnu politiku u području spektra. Državama članicama može biti potrebno dodatno vrijeme za ispunjavanje zahtjeva o dostupnosti ove vrste informacija.

               (10)

               Svim zainteresiranim stranama je potrebno zajamčiti laki pristup informacijama u skladu s pravilima Zajednice o poslovnoj tajnosti, a posebno odredbama Direktive 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (5).

               (11)

               Ova se Odluka primjenjuje i provodi u punom skladu s načelima i zahtjevima u vezi sa zaštitom osobnih podataka prema Direktivi 95/46/EZ Europskog parlamenta i Vijeća od 24. listopada 1995. o zaštiti pojedinaca u odnosu na obradu osobnih podataka i o slobodnom kretanju takvih podataka (6) te Direktivi 2002/58/EZ Europskog parlamenta i Vijeća od 12. srpnja 2002. o obradi osobnih podataka i zaštiti privatnosti u sektoru elektroničkih komunikacija (Direktiva o privatnosti i elektroničkim komunikacijama) (7).

               (12)

               Učinkovitost sustava EFIS za države članice i javnost treba se povremeno preispitati kako bi se osigurala učinkovita provedba ciljeva navedenih u ovlaštenju.

               (13)

               Mjere predviđene ovom Odlukom u skladu su s mišljenjem Odbora za radiofrekvencijski spektar,

         DONIJELA JE OVU ODLUKU:
   Članak 1.
   Svrha ove Odluke je uskladiti dostupnost informacija o uporabi radiofrekvencijskog spektra u Zajednici uvođenjem zajedničke informacijske točke te usklađivanjem oblika i sadržaja tih informacija.
   Članak 2.
   Države članice koriste frekvencijski informacijski sustav (EFIS) koji je Europski ured za radiokomunikacije (ERO) uspostavio kao zajedničku pristupnu točku kako bi usporedive informacije o korištenju spektra u svakoj državi članici postale dostupne javnosti putem interneta.
   Članak 3.
   1.   Države članice dostavljaju EFIS-u sljedeće informacije o uporabi radiofrekvencijskog spektra na svojem teritoriju:

               (a)

               za svaki frekvencijski pojas pojedinačno:

                           —

                           raspodjelu usluga, kako je definirano Pravilnikom o radiokomunikacijama Međunarodne telekomunikacijske unije (ITU),

                           —

                           primjenu, koristeći izbor izraza dostupnih u EFIS-u,

                           —

                           specifikacije o radijskom sučelju prema modelu iz Priloga I.,

                           —

                           pojedinačna prava uporabe u skladu s Prilogom II.;

               (b)

               za uporabu radiofrekvencijskog spektra općenito:

                           —

                           nacionalnu kontaktnu točku koja je u stanju dati odgovore na pitanja javnosti u vezi s pronalaženjem informacija o nacionalnom spektru, a koje se ne nalaze na Europskom portalu informacija o spektru, kao i informacija o postupcima i uvjetima koji se primjenjuju na bilo koji predviđeni nacionalni postupak dodjele prava uporabe,

                           —

                           prema potrebi, nacionalnu politiku i strategiju u području spektra u obliku izvješća.

         2.   Države članice ažuriraju podatke iz stavka 1. najmanje jednom godišnje do 1. siječnja 2010. te dva puta godišnje nakon tog datuma. Ažuriranje se izvodi ručnim unošenjem podataka preko interneta ili automatskim preuzimanjem koristeći propisani model za razmjenu podataka.
   Članak 4.
   Države članice obavješćuju Komisiju ako smatraju da EFIS više nije u stanju osigurati tehničke kapacitete, cjelovitost i pouzdanost, koji bi opravdavali njegovu uporabu kao zajedničke informacijske točke.
   Članak 5.
   Ova Odluka stupa na snagu 1. siječnja 2008.
   Odredba o informacijama o pojedinačnim pravima uporabe primjenjuje se od 1. siječnja 2010.
   Članak 6.
   Ova je Odluka upućena državama članicama.

      Sastavljeno u Bruxellesu 16. svibnja 2007.

            Za Komisiju

         Viviane REDING

            Članica Komisije

      (1)  SL L 108, 24.4.2002., str. 1.

      (2)  Studija o informacijama o dodjeli, dostupnosti i korištenju radiofrekvencijskog spektra u Zajednici, IDATE, veljača 2005.

      (3)  ERO je međunarodna organizacija osnovana na temelju Konvencije o osnivanju Europskog ureda za radio komunikacije, potpisane u Hagu 23. lipnja 1993.

      (4)  SL L 91, 7.4.1999., str. 10. Direktiva kako je izmijenjena Uredbom (EZ) br. 1882/2003 (SL L 284, 31.10.2003., str. 1.).

      (5)  SL L 108, 24.4.2002., str. 33.

      (6)  SL L 281, 23.11.1995., str. 31. Direktiva kako je izmijenjena Uredbom (EZ) br. 1882/2003.

      (7)  SL L 201, 31.7.2002., str. 37. Direktiva kako je izmijenjena Direktivom 2006/24/EZ (SL L 105, 13.4.2006., str. 54.).
   PRILOG I.

      Model specifikacija za radijsko sučelje

   Države članice dostavljaju, pozivanjem na određenu normu ili opisnim tekstom i svim potrebnim komentarima, podatke o sljedećim parametrima:

               1.

               raspodjela kanala;

               2.

               modulacija/širina zauzetog pojasa;

               3.

               usmjerenje/razmak;

               4.

               snaga prijenosa/gustoća snage;

               5.

               pravila za dostup i zauzimanje kanala;

               6.

               sustav dodjele odobrenja;

               7.

               dodatni ključni zahtjevi u skladu s člankom 3. stavkom 3. Direktive 1999/5/EZ;

               8.

               pretpostavke o planiranju frekvencija.

         PRILOG II.

      Model za informacije o pravima uporabe

   Informacije o pravima uporabe ograničuju se na frekvencijske pojaseve koji se koriste za pružanje usluga elektroničkih komunikacija i kojima se trguje u skladu s člankom 9.3. Direktive 2002/21/EZ ili se dodjeljuju putem natječaja ili izbornim postupkom na temelju usporedbe u skladu s Direktivom 2002/20/EZ.
   U skladu sa zahtjevima iz Direktive 95/46/EZ i Direktive 2002/58/EZ te pravilima Zajednice i nacionalnim pravilima o poslovnoj tajnosti države članice za određene frekvencijske pojaseve dostavljaju sljedeće podatke:

               1.

               identitet korisnika prava na radijsku frekvenciju;

               2.

               datum isteka tog prava ili, ako on ne postoji, očekivano trajanje;

               3.

               geografsku ograničenost tog prava, dostavljajući podatke barem o tome je li pravo lokalno (npr. jedna postaja), regionalno ili nacionalno;

               4.

               navod o tome može li se tim pravom trgovati.


title: 95/338/EZ: Odluka Komisije od 26. srpnja 1995. o izmjeni Priloga II. poglavlja 1. Direktive Vijeća 92/118/EEZ o utvrđivanju zahtjeva za zdravlje životinja i zahtjeva za javno zdravlje kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ  Tekst značajan za EGP

text:
               03/Sv. 029

               HR

               Službeni list Europske unije

               131

         31995D0338

               L 200/35

               SLUŽBENI LIST EUROPSKE UNIJE

               26.07.1995.

      ODLUKA KOMISIJE

   od 26. srpnja 1995.
   o izmjeni Priloga II. poglavlja 1. Direktive Vijeća 92/118/EEZ o utvrđivanju zahtjeva za zdravlje životinja i zahtjeva za javno zdravlje kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ
   (Tekst značajan za EGP)
   (95/338/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/118/EEZ od 17. prosinca 1992. o utvrđivanju zahtjeva za zdravlje životinja i zahtjeva za javno zdravlje kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ (1), kako je zadnje izmijenjena Odlukom Komisije 95/339/EZ (2), a posebno njezin članak 15. drugi stavak,
   budući da je primjena propisanih pravila dovela do nekih poteškoća kod uvoza mesnih proizvoda dobivenih iz mesa peradi, mesa divljači iz uzgoja, mesa slobodnoživuće divljači i mesa kunića; budući da stoga spomenuta pravila treba izmijeniti u svjetlu iskustva;
   budući da spomenuti uvjeti imaju za cilj osigurati mogućnost utvrđivanja popisa trećih zemalja iz kojih je dozvoljen uvoz spomenutih proizvoda;
   budući da zbog jasnoće Prilog II. poglavlje 1. Direktive 92/118/EEZ treba preraditi;
   budući da su mjere propisane ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Prilog II. poglavlje 1. točka (a) Direktive 92/118/EEZ se ovime mijenja i glasi:

               „(a)

               bilo da potječu iz treće zemlje navedene u skladu s:

                           i.

                           člankom 9. Direktive 91/494/EEZ za meso peradi;

                           ii.

                           člankom 16. Direktive 92/45/EEZ za meso slobodnoživuće divljači;

                           iii.

                           Prilogom I. poglavljem 2. ove Direktive za meso kunića i meso divljači iz uzgoja,

                     bilo da dolaze iz treće zemlje navedene u Prilogu dio I. Odluke 79/542/EEZ. U tom slučaju morali su biti podvrgnuti toplinskoj obradi u zapečaćenom spremniku, s time da je vrijednost Fo jednaka ili veća od 3,00. Međutim, za mesne proizvode dobivene od vrsta drugačijih od svinje, ova obrada se može zamijeniti toplinskom obradom koja unutarnju temperaturu povisuje na najmanje 70 °C.”

         Članak 2.
   Ova je Odluka upućena državama članicama.

      Sastavljeno u Bruxellesu 26. srpnja 1995.

            Za Komisiju

         Franz FISCHLER

            Član Komisije

      (1)  SL L 62, 15.3.1993., str. 49.

      (2)  SL L 200, 24.8.1995, str. 36.